Here is a page extracted from Wikipedia that may contain CSS, HTML, and a lot of unformatted text.

Title: Spartacus (cinta de 1960)
Content: Iste articlo ye sobre una cinta estausunidense de 1960; t'atros usos, se veiga Spartacus (desambigación).

Spartacus (títol en anglés, en aragonés Espartaco, enguerada con iste zaguer títol en Aragón) ye una cinta estausunidense de l'anyo 1960 de cine historico sobre a fegura real d'Espartaco, dirichita por Stanley Kubrick, que en o suyo reparto incluye a destacatos actors como Kirk Douglas, Laurence Olivier, Peter Ustinov, John Gavin, Jean Simmons, Charles Laughton y Tony Curtis.

enguerada en Estaus Unius o 7 d'octubre de 1960, estió una gran superproducción cinematografica de 184 minutos de duración, con un presupuesto total de 12.000.000 de dólars, producita por Kirk Douglas, James C. Katz y Edward Lewis ta Universal Pictures, con fotografía de Russell Metty. L'autor d'o guión, Dalton Trumbo, yera uno d'os que feban parte d'a Lista negra de Hollywood ta impedir que treballasen en o Cine estausunidense personas d'ideolochía de cuchas, y no apareixió como autor d'o guión dica dimpués d'estrenar-se a cinta. Ta fer o guión, Dalton Trumbo se basó en una novela de Howard Fast.

Premios 
En a ceremonia d'os Premios Oscar de 1961 ta cintas de 1960, Spartacus recibió 4 premios:
 Premio Oscar a o Millor Actor Segundario ta Peter Ustinov por o suyo papel de Lentulo Batiato.
 Premio Oscar a o Millor Disenyo de Vestuario, ta Arlington Valles y Bill Thomas.
 Premio Oscar a la Millor Fotografía, ta Russell Metty.
 Premio Oscar a la Millor Dirección Artistica, ta Alexander Golitzen, Eric Orbom, Russel A. Gausman y Julia Heron.

Se veiga tamién 
 Cine en 1960.
 Cintas de 1960.

Vinclos externos 
  Spartacus en IMDb.

Cintas con banda sonora orichinal d'Alex North
Cintas con dirección de fotografía de Russell Metty
Cintas con guión de Dalton Trumbo
Cintas d'Estaus Unius
Cintas de cine historico
Cintas dirichidas por Stanley Kubrick
Cintas en anglés
Cintas interpretadas por Charles Laughton
Cintas interpretadas por Jean Simmons
Cintas interpretadas por John Gavin
Cintas interpretadas por Kirk Douglas
Cintas interpretadas por Laurence Olivier
Cintas interpretadas por Peter Ustinov
Cintas interpretadas por Tony Curtis
Cintas producidas por Edward Lewis
Cintas producidas por James C. Katz
Cintas producidas por Kirk Douglas